রাজস্থানের হেড কোচের পদ থেকে ইস্তফা রাহুল দ্রাবিড়ের! কেন?

ওয়েব ডেস্ক : আইপিএল-এ কোন দলে খেলবেন সঞ্জু স্যামসন (Sanju Samson)। তা নিয়ে চলছে জোর জল্পনা। তার মধ্যে সামনে এল বড় খবর। রাজস্থান রয়্যালস (Rajasthan Royals)-এর হেড কোচের পদ থেকে ইস্তফা দিলেন রাহুল দ্রাবিড় (Rahul Dravid)। সূত্রের খবর, সঞ্জু স্যামসনকে নিয়ে কর্তৃপক্ষ ও রাহুলের মধ্যে বনিবনা চলছিল। আর সেই কারণেই তিনি হেড কোচের পদ থেকে ইস্তফা দিয়েছেন বলে খবর। শনিবার সোশাল মিডিয়ায় এক পোস্টে রাহুলের ইস্তফার বিষয়টি জানানো হয়েছে রাজস্থান রয়্যালসের তরফে।

রাজস্থান রয়্যালসের (Rajasthan Royals) পক্ষ থেকে এ নিয়ে সমাজমাধ্যমে একটি পোস্টে লেখা হয়, ‘২০২৬ সালের আইপিএল-এর আগেই হেড কোচের পদ থেকে ইস্থফা দিলেন রাহুল দ্রাবিড়। তিনি বহু বছর ধরে যুক্ত ছিলেন রাজস্থান রয়্যাসের সঙ্গে। তিনি বহু প্রজন্মের ক্রিকেটারদের অনুপ্রাণিত করেছেন। স্কোয়াডের মধ্যে মূল্যবোধের যোগ এবং ফ্রাঞ্চাইজির কালচারে পরিবর্তনের ক্ষেত্রে তাঁর বড় অবদান রয়েছে। রাজস্থান রয়্যালস কর্তৃপক্ষ, তাদের খেলোয়াড়রা এবং বিশ্বব্যাপী লক্ষ লক্ষ ভক্তদের পক্ষ থেকে রাহুলকে ফ্র্যাঞ্চাইজির প্রতি অসাধারণ অবদানের জন্য আন্তরিক ধন্যবাদ জানানো হচ্ছে।”

আরও খবর : নীরবতা ভেঙে পদপিষ্টে মৃতদের পরিবারের পাশে দাঁড়াল RCB

দলের তরফে আরও লেখা হয়েছে, ফ্র্যাঞ্চাইজির কাঠামোগত পর্যালোচনার অংশ হিসেবে রাহুলকে ফ্র্যাঞ্চাইজিতে একটি বৃহত্তর পদের প্রস্তাব দেওয়া হয়েছিল। কিন্তু তিনি তা গ্রহণ করেননি। সূত্রের খবর, রাহুলকে ‘হেড অফ ক্রিকেট’ পদের প্রস্তাব দেওয়া হয়েছিল। যে পদে আছেন কুমার সঙ্গকারা। কিন্তু তা গ্রহণ করেননি ভারতের প্রাক্তন ক্রিকেটার।

প্রসঙ্গত, রাজস্থানের সঙ্গে দীর্ঘ সম্পর্ক রয়েছে রাজস্থানের। ২০১১ সাল থেকে রাজস্থানের হয়ে আইপিএল খেলেছেন তিনি। এর পরেই ২০১৩ সালেই দলের মেন্টর হিসাবে যোগ দেন তিনি। তাঁর পরামর্শেই বৈভব সূর্যবংশীকে দলে নিয়েছিল রাজস্থান রয়্যালস (Rajasthan Royals)। তাঁর কোচিংয়েই নিজেদের পরিণত করেছেন সঞ্জু স্যামসন, অজিঙ্ক রাহানেরা। অন্যদিকে গত মুরশুমে হেড কোচ হিসাবে দলের দায়িত্ব নিয়েছিলেন তিনি। তবে গত আইপিএল-এ ভরাডুবি হয়েছিল রাজস্থানের। ১৪টি ম্যাচের মধ্যে মাত্র ৪টিতে জিতেছিল তারা। এর পরেই ২০২৬ সালের আইপিএলের আগেই দলের হেড কোচ পদ থেকে ইস্তফা দিলেন তিনি।