মরশুমের আগেই বিক্রি হতে চলেছে RR!

ওয়েব ডেস্ক : আর কিছু মাস পরেই শুরু হয়ে যাবে বহু প্রতীক্ষিত টুর্নামেন্ট ইন্ডিয়ান প্রিমিয়ার লিগ তথা আইপিএল (IPL)। কিন্তু তার আগেই বিক্রি হতে চলেছে রাজস্থান রয়্যালস (Rajasthan Royals)। সূত্রের খবর, ইতিহাসের সব থেকে দামি দল হিসাবে বিক্রি হতে চলেছে এই দল। ইতিমধ্যে নাকি এই দল মোটা অঙ্কের দর পেয়েছে।

সূত্রের খবর, সেই দর নাকি দিয়েছেন রাজস্থান রয়্যালসের (Rajasthan Royals) সঙ্গে বিনিয়োগকারী হিসেবে যুক্ত কাল সোমানি। অন্যদিকে, বর্তমানে ইমার্জিং মিডিয়া স্পোর্টিং হোল্ডিংস লিমিটেডের হাতে রয়েছে রাজস্থান রয়্যালসের ৬৫ শতাংশ শেয়ার। এই সংস্থার মালিক হলেন মনোজ বাদালে। অন্যদিকে আরআর এর অংশীদার হিসাবে রয়েছেন ল্যাচলান মারডক এবং রেডবার্ড ক্যাপিটাল। এই দুই সংস্থার কাছে রয়েছে ১৩ ও ১৫ শতাংশ শেয়ার। তবে জানা যাচ্ছে, রাজস্থান রয়্যালসকে চার জন কেনার জন্য আগ্রহ প্রকাশ করেছেন।

আরও খবর : নতুন রেকর্ড রিঙ্কু সিং-এর! পিছনে ফেললেন কোহলিকে

জানা যাচ্ছে, কাল সোমানি রাজস্থান রয়্যালসকে (Rajasthan Royals) কেনার জন্য ১.৩ বিলিয়ন ডলারের প্রস্তাব দিয়েছে। ভারতীয় মুদ্রায় যা ১১ হাজ ৯৫৬ কোটি টাকা। তবে এটাই চূড়ান্ত মূল্য নয় বলেই খবর। এটা নির্ভর করবে আগামী দিনে মিডিয়া রাইটস বিক্রি করে যে টাকা আসবে, তার উপর।

জানা যাচ্ছে, আরআর-কে কেনার জন্য সোমানি ছাড়া সত্যন গাজওয়ানি কিনতে আগ্রহ প্রকাশ করেছেন। তিনি হলেন টাইমস ইন্টারনেটের চেয়ারম্যান। এছাড়া তালিকায় রয়েছে ব্ল্যাকস্টোন ইনক ও কার্লাইল গ্রুপ ইনক। উল্লেখ্য, ২০০৮ সালের আইপিএল-এর শুরুতেই এই টুর্নামেন্ট জিতেছিল রাজস্থান। এর পর ২০২২ সালেও পাইনালে উঠেছিল তারা। কিন্তু গুজরাত টাইট্যান্সের কাছে হারতে হয়েছিল তাঁকে।